cyanic-selkie/wikianc huggingface dataset:
কুরিউ মাতসুকি
২০১৮ সালে, মাতসুকি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
কুরিউ মাতসুকি ২০০৩ সালের ৩০শে এপ্রিল তারিখে জাপানের হোক্কাইদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মাতসুকি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন।
আব্দুল্লাহ আল মাহমুদ
আব্দুল্লাহ আল মাহমুদ (১৯০০–১৩ জুন ১৯৭৫) বাংলাদেশের সিরাজগঞ্জের রাজনীতিবিদ ও আইনজীবী যিনি তৎকালীন বৃটিশ পার্লামেন্টের সদস্য (এমএসএ) ও তৎকালীন পাকিস্তান কেন্দ্রীয় সরকারের মন্ত্রী হিসেবে দায়িত্ব পালন করেন।
জন্ম ও প্রাথমিক জীবন
আব্দুল্লাহ আল মাহমুদ ১৯০০ সালে সিরাজগঞ্জের শিয়ালকোল ইউনিয়নের কয়েলগাঁতী গ্রামে জন্মগ্রহণ করেন। তার পিতা দেরাজউদ্দিন তালুকদার ছিলেন। তিনি ১৯১৫ সালে এন্ট্রান্স পাশ করে রংপুরের কারমাইকেল কলেজ থেকে ১৯১৮ সালে আইএ পাশ করে কোলকাতা ইসলামিয়া কলেজ থেকে ১৯২০ সালে বিএ ডিগ্রী অর্জন করেন। ১৯২২ সালে কোলকাতা বিশ্ববিদ্যালয় থেকে আরবীতে এমএ এবং আইন বিষয়ে বিএল ডিগ্রী অর্জন করেন।
রাজনৈতিক জীবন
আব্দুল্লাহ আল মাহমুদ ব্রিটিশ সাম্রাজ্যবাদ অধ্যুষিত ভারতের মুসলিম স্বার্থরক্ষার আন্দোলনে সক্রিয় ভূমিকা পালন করেন। ১৯২৪ সালে তিনি সিরাজগঞ্জে আইন পেশা শুরু করেন।
১৯৩৭ সালে বেঙ্গল লেজিসলেটিভ এসেম্বলীর মেম্বার (এমএলএ) নির্বাচিত হয়ে পার্লামেন্টের সেক্রেটারী নিযুক্ত হন তিনি। অসহযোগ আন্দোলনের ডাকে সাড়া দিয়ে তিনি বৃটিশ প্রদত্ত ‘খান বাহাদুর’ উপাধি প্রত্যাখান করেন। তিনি লখ্নৌতে মুসলিমলীগ কার্যনির্বাহী কমিটির সভায় বাংলা প্রদেশ থেকে নির্বাচিত একমাত্র সদস্য ছিলেন।
২৩ মার্চ ১৯৪০ সালে লাহোর অধিবেশনে শেরে বাংলা আবুল কাশেম ফজলুল হক মুসলীম রাষ্ট্র প্রতিষ্টার দাবি উত্থাপন করেন। লাহরের সেই ঐতিহাসিক সম্মেলনে সিরাজগঞ্জ থেকে প্রতিনিধিত্ব করেন তিনি। ১৯৪২ সালে তিনি সর্বভারতীয় মুসলিম লীগ সম্মেলনের আহ্বায়ক নিযুক্ত হন। ১৯৪৫ সালে তিনি প্রথম ভারতীয় নেতা হিসাবে ইমপেরিয়্যাল জুট কমিটির চেয়ারম্যান নিযুক্ত হয়েছিলেন যার সদর দপ্তর ছিলো লন্ডনে।
১৯৪৮ সালে তিনি পাকিস্তান কেন্দ্রীয় আইন পরিষদের সদস্য নির্বাচিত হয়ে জয়েন্ট চিফ হুইপ নিযুক্ত হন এবং কোলকাতায় পাকিস্তানের ডেপুটি হাই কমিশনার হিসেবে দায়িত্ব গ্রহণ করে ১৯৫২ সাল পর্যন্ত দায়িত্ব পালন করেন। ১৯৬২ ও ১৯৬৫ সালে তিনি পাকিস্তান জাতীয় পরিষদের সদস্য নির্বাচিত হন। ১৯৬৩ সালে পাকিস্তান কেন্দ্রীয় সরকারের শিল্প ও প্রাকৃতিক সম্পদমন্ত্রী নিযুক্ত হয়ে ১৯৬৫ সাল পর্যন্ত দায়িত্ব পালন করেন।
তিনি সিরাজগঞ্জ পৌরসভার চেয়ারম্যান ও পাবনা জেলা পরিষদের চেয়ারম্যান ছিলেন। ১৯৬৯ সাল থেকে তিনি বার্ধক্যজনিত কারণে সক্রিয় রাজনীতি থেকে দূরে চলে যান।
মৃত্যু
আব্দুল্লাহ আল মাহমুদ ১৩ জুন ১৯৭৫ সালে মৃত্যুবরণ করেন।
শীতলপুর বহুমুখী উচ্চ বিদ্যালয়
শীতলপুর উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার সীতাকুণ্ড উপজেলার সোনাইছড়ি ইউনিয়নের শীতলপুর গ্রামে অবস্থিত।
ইতিহাস
১৯৪১ সালে বিদ্যালয়টি প্রতিষ্ঠিত হয়। ৮নং সোনাইছড়ি ইউনিয়নের তৎকালীন চেয়ারম্যান সিরাজ উদ্দৌলা চৌধুরী একান্তিক প্রচেষ্টায় বিদ্যালয়টি প্রতিষ্ঠিত হয়। এলাকার কৃতী সন্তান জনাব কবিরুল গাউছ ও জনাব আবু বকর মিঞা বিদ্যালয়ের জন্য জমি দান করেন।
শিক্ষকবৃন্দ
বিদ্যালয়ের প্রধান শিক্ষক জনাব মোহাম্মদ আবুল কালাম আজাদ। সহকারি প্রধান শিক্ষক জনাব মোঃ ইসমাইল সেখ (ভারপ্রাপ্ত) সহ মোট ১৭ জন শিক্ষক পাঠদানে নিয়োজিত আছেন।
অবকাঠামো
বিদ্যালয়ের মূল ভবনটি একটি দ্বিতল ভবন। এ ছাড়া আরও তিনটি ভবন রয়েছে। বর্তমানে ৪ তলা ভবনের কাজ চলমান। লাইব্রেরি ভবনটি সম্পূর্ণ আলাদা একটি ২ তলা ভবন।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে আট শতাধিক শিক্ষার্থী এ বিদ্যালয়ে অধ্যয়নরত আছে।
ফলাফল ও কৃতিত্ব
বিগত বছরের পাশের হার ৯৩%। বিদ্যালয়টি ২০১৮ সালে বৃটিশ কাউন্সিল কর্তৃক ইন্টারন্যাশনাল স্কুল এ্যাওয়ার্ড পুরস্কার লাভ করে।
সুলতান হাজি হাসানাল বলকিয়াহ মসজিদ
সুলতান হাজি হাসানাল বলকিয়াহ মসজিদ, যা কোটাবাটো গ্র‍্যান্ড মসজিদ নামেও পরিচিত, হলো কোটাবাটো শহরে অবস্থিত একটি ইসলাম ধর্মীয় স্থাপনা। এটি ফিলিপাইনের বৃহত্তম মসজিদ। এই মসজিদের সর্বোচ্চ ধারণক্ষমতা ১৫,০০০ জন। মসজিদটি কোটাবাটো শহরের বারাঙ্গায় কালাঙ্গানান ২ অঞ্চলে অবস্থিত। এছাড়াও এটি ইন্দোনেশীয় রাজধানী জাকার্তার ইসতিকলাল মসজিদের পর দক্ষিণ পূর্ব এশিয়ার দ্বিতীয় বৃহত্তম মসজিদ।
নির্মাণ
২০১১ খ্রিষ্টাব্দে মসজিদটির নির্মাণ কাজ শেষ হয়। এই মসজিদের স্থাপত্য নির্মাণে মোট ৪৮ মিলিয়ন মার্কিন ডলার (প্রায় ৪০৬ কোটি ৫৮ লক্ষ বাংলাদেশি টাকা) খরচ হয়। মসজিদের মোট খরচের আংশিক (৫৩%) ব্রুনাইয়ের সুলতান হাসানাল বলকিয়াহ বহন করেন। অবশিষ্ট খরচ ফিলিপাইনের রাষ্ট্রপতি বেনিগনো অ্যাকুইনো পরিশোধ করেন। ম্যানিলা ভিত্তিক নির্মাতা প্রতিষ্ঠান নিউ কানলাওন ইনকর্পোরেশন মসজিদটি নির্মাণ করে। রিচার্ড হ্যারিস জর্ডান এই নির্মাণ প্রকল্পের নেতৃত্ব দেন। ২০১১ সালের এপ্রিল নাগাদ মসজিদটির ৯৯.১২% কাজ সমাপ্ত হয়ে যায়। মসজিদটির নির্মাণের জন্য প্রায় ৩০০ শ্রমিক নিযুক্ত করা হয়।
এছাড়াও মসজিদটির নির্মাণে ম্যাগুইন্দানাওয়ের প্রথম জেলা প্রতিনিধি দিদাগেন দিলাংগালেন ব্যাপক অনুদান দেন।
স্থাপত্য ও নকশা
স্থপতি ফেলিনো প্যালাফক্সের স্থানীয় স্থাপত্য প্রতিষ্ঠান প্যালাফক্স অ্যাসোসিয়েট সুলতান হাজি হাসানাল বলকিয়াহ মসজিদের নকশা প্রস্তুত করে। মসজিদের গম্বুজগুলো সোনালি রঙে রঞ্জিত এবং শীর্ষগুলোতে চন্দ্রখচিত। মসজিদ ভবনের মিনারের উচ্চতা ৪৩ মিটার (১৪১ ফুট)। রাত্রিকালে এই মিনারে আলো প্রজ্জ্বলিত করা হয়, যা এই অঞ্চল দিয়ে গমনকারী বিমানের পাইলটের জন্য দিকনির্দেশক হিসেবে কাজ করে। মোট পাঁচ হেক্টর জমির ওপর প্রতিষ্ঠিত কমপ্লেক্সের মূল মসজিদ ভবনটিই অর্ধ হেক্টর বা ৫০০০ বর্গমিটার (৫৪,০০০ বর্গফুট) ভূমির ওপর দণ্ডায়মান।
ব্যবস্থাপনা
বাংসামোরোর স্থানীয় সরকার কর্তৃক মসজিদটির ব্যবস্থাপনা ও পরিচালনা নিয়ন্ত্রিত হয়। এই ব্যবস্থার পূর্বে ধর্মীয় স্থাপনাটির ব্যবস্থাপনা নিয়ে কোটাবাটো শহর কর্তৃপক্ষ ও বর্তমানে বিলুপ্ত মুসলিম মিন্দানাও স্বায়ত্তশাসিত অঞ্চল (এআরএমএম) সরকারের মধ্যে সমস্যা সূচিত হয়েছিল। বিবাদ মীমাংসার জন্য ফিলিপাইনের কেন্দ্রীয় সরকার মসজিদের তহবিল ব্যতীত ব্যবস্থাপনার দায়িত্ব নিজের হাতে নিয়ে নেয়। মসজিদ রক্ষণাবেক্ষণের তহবিলের দায়িত্ব স্থানীয় অধিবাসীদের ওপর ন্যস্ত করা হয়। ২০১৯ খ্রিষ্টাব্দের নভেম্বর মাসে কেন্দ্রীয় সরকার এআরএমএম-এর উত্তরসূরী বাংসামোরোকে রূপান্তর প্রক্রিয়ার অংশ হিসেবে সে বছরের প্রথমার্ধের জন্য মসজিদটির দায়িত্ব দেওয়া হয়। এর ধারাবাহিকতায় ২০২০ খ্রিষ্টাব্দের ৮ জানুয়ারি মসজিদটিকে আনুষ্ঠানিকভাবে বাংসামোরো আঞ্চলিক সরকারের হাতে সমর্পণ করা হয়।
কাবিল
কাবিল (বাংলা: সক্ষম) হল ২০১৭ সালে মুক্তিপ্রাপ্ত একটি ভারতীয় হিন্দি ক্রাইম থ্রিলার চলচ্চিত্র। বিজয় কুমার মিশ্রের কাহিনি ও চিত্রনাট্য অবলম্বনে ছবিটি পরিচালনা করেন সঞ্জয় গুপ্ত এবং ফিল্মক্র্যাফট প্রোডাকশনসের অধীনে ছবিটি প্রযোজনা করেন রাকেশ রোশন। হৃতিক রোশন ও যামী গৌতম অভিনীত দুই অন্ধ যুবকযুবতীর প্রেমকাহিনি এই ছবির মূল উপজীব্য।  এই ছবিতে সংগীত পরিচালনা করেন রাজেশ রোশন। ছবির মূখ্য চিত্রগ্রহণ শুরু হয় ২০১৬ সালের ৩০ মার্চ। ২০১৭ সালের ২৫ জানুয়ারি ছবিটি মুক্তি পায়। ছবিটি বলম (শক্তি) নামে তামিল ও তেলুগু ভাষায় মুক্তি পায়।  এই ছবিতে অভিনয় করে ৬৩তম ফিল্মফেয়ার পুরস্কারে হৃতিক শ্রেষ্ঠ অভিনেতা বিভাগে পুরস্কারের মনোনয়ন লাভ করেছিলেন।
সাউন্ডট্র্যাক
২০১৬ সালের ২১ ডিসেম্বর এই ছবির সম্পূর্ণ সাউন্ডট্র্যাক অ্যালবামটি মুক্তি পেয়েছিল।
গেম
অ্যান্ড্রয়েড মোবাইল ফোন ব্যবহারকারীদের জন্য মাস্ট প্লে গেমস এই ছবিটির ভিত্তিতে নির্মিত একটি অফিসিয়াল গেম প্রকাশ করে।
থিরুক্করলের ইংরেজি অনুবাদ
ডান|থাম্ব| তামিল উইজডম, অ্যাডওয়ার্ড জুভিট রবিনসন, ১৮৭৩ তিরুক্কুরাল বিশ্বের অন্যতম সর্বাধিক অনুবাদিত অ-ধর্মীয় কাজ । 2014 পর্যন্ত, শুধুমাত্র ইংরেজি ভাষায় কমপক্ষে ৫৭ টি সংস্করণ ছিল। সুতরাং ইংরাজীতে কুর্রল পাঠের সবচেয়ে বেশি অনুবাদ মৌজুদ আছে৷
অনুবাদগুলির তালিকা
নিচে 2015 সাল পর্যন্ত তিরুক্কুরালের ইংরেজি অনুবাদ সমূহের একটি তালিকা করা হয়েছে:
ইংরেজি অনুবাদের ইতিহাস
বাম|থাম্ব|148x148পিক্সেল| থিরুক্করলের প্রথম সম্পূর্ণ ইংরেজি অনুবাদক জিইউ পোপ ডান|থাম্ব|172x172পিক্সেল| ভিভিএস আইয়ার, প্রথম স্থানীয় পণ্ডিত যিনি ইংরেজিতে কুরালের সম্পূর্ণ অনুবাদ করেছিলেন ১৭৩০ সালে কনস্টান্টিয়াস জোসেফ বেসচির দ্বারা কুরাল পাঠ্যটির লাতিন ভাষায় অনুবাদের পর, নাথানিয়েল এডওয়ার্ড কিন্ডারস্লি ১৭৯৪ সালে কিছু নির্বাচিত দ্বৈতকের অনুবাদ শুরু করেন৷ ফ্রান্সিস হোয়েট এলিস দ্বিতীয় ইংরেজি অনুবাদ চেষ্টা করেছিলেন, তিনি মূল পাঠের ১৩৩০ টি দ্বৈতকের মধ্যে ১২০টি স্বনির্বাচিত দ্বৈতক অনুবাদ করেন যার মধ্যে ৬৯টি ছন্দে এবং গদ্যে ৫১টি। উইলিয়াম হেনরি ড্রু ১৮৪০ সালে গদ্যরূপে থিরুক্করলের প্রথম বইটির অনুবাদ করেন। তিনি ১৮৫২ সালে গদ্যে দ্বিতীয় বইটির অনুবাদ আংশিক সম্পন্ন করেন যেখানে নিজস্ব ইংরেজি গদ্যানুবাদের পাশাপাশি প্রকাশনাতে মূল তামিলপাঠ, পরিমলাজ্ঝগর এবং রামানুজ কব্যার্য্যারের তামিল ভাষ্য যুক্ত ছিল। আদি মিশনারি জন ল্যাজারস ড্রয়ের অনুবাদ কর্ম সংশোধন করে প্রকাশ করেন৷
কমপক্ষে ২৪টি পূর্ণ অনুবাদ বিংশ শতাব্দীর শেষে স্থানীয় এবং বিদেশী পণ্ডিতদের দ্বারা অনুবাদিত হয়ে ইংরেজি ভাষায় উপলব্ধ ছিল। ২০১৪ সালের মধ্যে ইংরেজিতে প্রায় ৫৭ টি অনুবাদ সংস্করণ প্রকাশিত হয় যার মধ্যে কমপক্ষে ৩০ টি সম্পূর্ণ অনুবাদ ছিল।
তুলনা
নিম্নলিখিত অনুচ্ছেদটি একই অধ্যায় থেকে দুটি কুরাল দ্বারা চিত্রিত একটি বিষয়ের দুটি ভিন্ন দিক এবং বিভিন্ন অনুবাদক দ্বারা তাদের বিভিন্ন ব্যাখ্যা রয়েছে।
কম পরিচিত অনুবাদ
কুর্রল অনুবাদ প্রকাশিত হয় নি বা জনসাধারণের কাছে পৌঁছেনি এমন বহু অনুবাদ রয়েছে। উদাহরণস্বরূপ, শ্রী অরবিন্দ কুরালের পনেরোটি ভাগের অনুবাদ করেন, যার মধ্যে প্রথম দশ ভাগ প্রথম দিকের অধ্যায় থেকে (মূল থেকে আলাদা ক্রমে) এবং দ্বিতীয় অধ্যায় থেকে পাঁচটি ভাগ অনুবাদ করেন৷
হাসিব হামিদ
হাসিব হামিদ (હાસિબ હમીદ; জন্ম: ১৭ জানুয়ারি, ১৯৯৭) গ্রেটার ম্যানচেস্টারের বোল্টনে জন্মগ্রহণকারী উদীয়মান ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করছেন তিনি। দলে তিনি মূলতঃ ডানহাতি ব্যাটসম্যান হিসেবে খেলছেন। এছাড়াও ডানহাতে লেগস্পিন বোলিংয়ে অভ্যস্ত তিনি।
হামিদ ভারতীয় মুসলিম বংশোদ্ভূত। তার পরিবার গুজরাতের ভারুচ এলাকায় এককালে বসবাস করতেন।
খেলোয়াড়ী জীবন
ল্যাঙ্কাশায়ারের সদস্যরূপে আগস্ট, ২০১৫ সালে গ্ল্যামারগনের বিপক্ষে তার প্রথম-শ্রেণীর ক্রিকেটে অভিষেক ঘটে। ব্যাটিং উদ্বোধনে নেমে প্রথম ইনিংসে ২৮ রান তোলেন। ২০১৬ মৌসুমে পর্যন্ত চার বছর মেয়াদে ল্যাঙ্কাশায়ারের সাথে চুক্তিতে আবদ্ধ হন তিনি। ঐ মৌসুমে তিনি সহস্রাধিক রান তুলে ল্যাঙ্কাশায়ারের সর্বকনিষ্ঠ ক্রিকেটার হিসেবে মাইক অ্যাথারটনের রেকর্ড ভঙ্গ করেন।
আন্তর্জাতিক ক্রিকেট
২০০১ সালে মাইকেল অ্যাথারটন ল্যাঙ্কাশায়ারের সদস্যরূপে ইংল্যান্ডের পক্ষে সর্বশেষবারের মতো টেস্ট ক্রিকেটে ব্যাটিং উদ্বোধনে নামেন। এরপর থেকেই এ ক্লাবটি কোন উদ্বোধনী ব্যাটসম্যান ইংল্যান্ড দলকে উপহার দিতে পারেনি। কিন্তু ১৯ বছর বয়সে বাংলাদেশ সফরের জন্য তাকে মনোনীত করলে এ অপেক্ষার অবসান হবে বলে আশা করা যায়।
সেপ্টেম্বর, ২০১৬ সালে বাংলাদেশ সফরের জন্য ইংল্যান্ডের টেস্ট দলে তাকে অন্তর্ভুক্ত করা হয়। কিন্তু সিরিজের কোন টেস্টেই তার অংশগ্রহণ ঘটেনি।
স্ট্রেপ্টোমাইসিন
স্ট্রেপ্টোমাইসিন হলো একটি এন্টিবায়োটিক ওষুধ যা বিভিন্ন ধরনের ব্যাকটেরিয়ার সংক্রমণের  চিকিৎসায় ব্যবহৃত হয়। যক্ষ্মা, মাইকোব্যাকটেরিয়াম এভিয়াম,এন্ডোকার্ডাইটিস,ব্রুসেলোসিস,বারখোলদেরিয়ার সংক্রমণ,প্লেগ, তুলারেমিয়া এবং ইঁদুরের কামড়ে জ্বরের চিকিৎসায় স্ট্রেপ্টোমাইসিন ব্যবহৃত হয়। সক্রিয় যক্ষ্মার চিকিৎসার জন্য প্রায়শই আইসোনায়াজাইড, রিফাম্পিসিন এবং পাইরাজিনামাইডের সাথে  এন্টিবায়োটিকটি দেওয়া হয়। এটি শিরা বা পেশীতে ইনজেকশনের মাধ্যমে দেওয়া যেতে পারে।
স্ট্রেপ্টোমাইসিনের সাধারণ পার্শ্ব-প্রতিক্রিয়ার মধ্যে রয়েছে বমি, মুখের অসাড়তা, জ্বর এবং ফুসকুড়ি। গর্ভাবস্থায় ব্যবহারের ফলে উন্নয়নশীল শিশু স্থায়ী বধির হতে পারে। তবে বুকের দুধ খাওয়ানোর সময় এন্টিবায়োটিকটির ব্যবহার নিরাপদ বলে মনে হয়। মায়াস্থেনিয়া গ্র্যাভিস বা অন্যান্য নিউরোমাসকুলার রোগে আক্রান্ত ব্যক্তিদের জন্য এটি সুপারিশ করা হয় না। স্ট্রেপ্টোমাইসিন একটি অ্যামিনোগ্লাইকোসাইড। এটি 30S রাইবোসোমাল সাব ইউনিট প্রোটিন তৈরির ক্ষমতাকে ব্লক করে দেয়। যার ফলে ব্যাকটেরিয়ার মৃত্যু ঘটে।
স্ট্রেপ্টোমাইসিস গ্রিসিয়াস থেকে অ্যালবার্ট শ্যাৎজ ১৯৪৩ সালে সর্বপ্রথম স্ট্রেপ্টোমাইসিনকে আলাদা করেছিলেন। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। বিশ্ব স্বাস্থ্য সংস্থা এটিকে মানবদেহের জন্য সংকট মুহুর্তের গুরুত্বপূর্ণ ওষুধ হিসাবে শ্রেণীবদ্ধ করেছে।
পার্শ্ব প্রতিক্রিয়া
অন্যান্য অ্যামিনোগ্লাইকোসাইডের পার্শ্ব প্রতিক্রিয়ার মতো স্ট্রেপ্টোমাইসিনের ক্ষেত্রে সবচেয়ে প্রচলিত হলো বৃক্কের বিষাক্ততা এবং কানের বিষাক্ততা। এছাড়া ক্ষণস্থায়ী বা স্থায়ী বধিরতা হতে পারে। অষ্টম ক্র্যানিয়াল স্নায়ু (ভেস্টিবুলার স্নায়ু) এর ভেস্টিবুলার অংশ প্রভাবিত হতে পারে। যার ফলে টিনিটাস, ভার্টিগো, অ্যাটাক্সিয়া, বৃক্ক বিষাক্ততা এবং বৃক্কের সম্ভাব্য ত্রুটি নির্ণয়ে হস্তক্ষেপ করতে পারে।
সাধারণ পার্শ্ব প্রতিক্রিয়াগুলির মধ্যে রয়েছে ভার্টিগো, বমি, মুখের অসাড়তা, জ্বর এবং ফুসকুড়ি। জ্বর এবং ফুসকুড়ি ক্রমাগত ব্যবহারের ফলে হতে পারে। [উদ্ধৃতি প্রয়োজন]
সাধারণত গর্ভাবস্থায় স্ট্রেপ্টোমাইসিনের ব্যবহার সুপারিশ করা হয় না। গর্ভাবস্থায় যে সব শিশুর মায়েরা স্ট্রেপ্টোমাইসিন গ্রহণ করেন, তাদের মধ্যে জন্মগত বধিরতার খবর পাওয়া গেছে। তবে স্তন্যপান করানোর সময় এটির ব্যবহার ঠিক আছে বলে মনে হয়।
এটি মায়াথেনিয়া গ্রাভিস যুক্ত ব্যক্তিদের মধ্যে সুপারিশ করা হয় না।
তিমুর এয়ার
তিমুর এয়ার হলো ২০১১ সালের জুলাই মাসে ভিনসেন্ট এভিয়েশন কোম্পানির সাথে অংশীদারত্বের ভিত্তিতে চালু হওয়া একটি বিমান পরিষেবা দানকারী প্রতিষ্ঠান। এটি ছিলো পূর্ব তিমুরের (তিমুর-লেস্টে) প্রস্তাবিত জাতীয় পতাকাবাহী বিমান সংস্থা।
ইতিহাস
২০০৮ সালের ২৭ নভেম্বর তারিখে অস্ট্রেলিয়ার ব্রিসবেন-ভিত্তিক বিমান পরিষেবা দানকারী প্রতিষ্ঠান স্কাইএয়ারওয়ার্ল্ডের সাথে একটি চুক্তি সম্পাদিত হয় তাদের বিমান পরিষেবা ব্যবস্থাপনা পরিচালনা দক্ষতার সুবিধা গ্রহণের ও একটি এমব্রার ইআরজে-১৯০ (Embraer ERJ-190) দ্বারা যাত্রী পরিবহন করার জন্য, তবে ২০০৯ সালের মার্চ মাসে স্কাইএয়ারওয়ার্ল্ডের কার্যক্রম বন্ধ হয়ে যায়। তিমুর এয়ারের প্রতিষ্ঠাতা জেরেমিয়াস ডেসোসা তিমুর-লেস্টি সরকারকে নতুন এই বিমান সংস্থাটির ১০% মালিকানার ভাগ দিয়েছিলেন।
২০১২ সালের এপ্রিল মাসে বিমান সংস্থাটি যুক্তরাজ্যের লন্ডন ভিত্তিক বিমান পরিষেবা সম্পর্কিত পরামর্শ দানকারী প্রতিষ্ঠান এভিকন ওয়ার্ল্ডওয়াইড লিমিটেডের সাথে একটি সমঝোতা স্মারক স্বাক্ষর করে এবং এভিকন ওয়ার্ল্ডওয়াইড লিমিটেডের ব্যবস্থাপনা পরিচালক জেমস স্টুয়ার্ট কিমকে তাদের নতুন সিইও হিসেবে নিয়োগ দান করে। ২০১২ সালের মে মাসে বিমান সংস্থাটি স্বল্প যাত্রী বহণ করায় পৃষ্ঠপোষকতার অভাবে দিলি-ডারউইন রুটে স্যাব ৩৪০-এর কার্যক্রম বন্ধ করে দেয়। ঐ একই মাসে বিমান সংস্থাটি দিলি-ডারউইন রুটের জেট সরঞ্জামের সাহায্যে বিমান পরিষেবা কার্যক্রম চালিয়ে যাবার উদ্দেশ্যে একটি অপ্রচলিত অপারেটরের সাথে একটি চুক্তি স্বাক্ষর করে এবং একই সাথে আশা প্রকাশ করে তাদের পূর্ব পরিকল্পনা অনুযায়ী অন্যান্য রুটেও পরিষেবা শুরু করার।
গন্তব্য
দিলি থেকে এর সর্বশেষ প্রাত্যহিক পরিষেবাটি ছিলো ২০১১ সালের ২৬ জুলাই তারিখে ডারউইন আন্তর্জাতিক বিমানবন্দর অভিমুখে।
বহর
এই বিমান সংস্থাটির নিজেস্ব কোনো বাহন ছিলো না; ২০১২ সালের মার্চ মাসে এর পরিবহন বহরে কেবলমাত্র একটি স্যাব ৩৪০ (SAAB 340) বি বিমান যুক্ত ছিলো যেটি ভিনসেন্ট এভিয়েশন কর্তৃপক্ষ পরিচালনা করতো।
পরিসমাপ্তি
যাত্রা শুরু করার মাত্র এক বছরের মধ্যে, ২০১২ সালের মে মাসে এই বিমান পরিবহন সংস্থাটি তাদের পরিষেবা প্রদান কার্যক্রম বন্ধ ঘোষণা করে; কারণ হিসাবে তারা উল্লেখ করে, "পরিবহণ করার জন্য যথেষ্ট সংখ্যক যাত্রী না-পাওয়া।"
চুল প্রতিস্থাপন
চুল প্রতিস্থাপন বা হেয়ার ট্রান্সপ্ল্যান্টেশন(Hair transplantation) একটি সার্জারি প্রক্রিয়া,যাতে শরীরের কোন অংশ(দাতা সাইট) হতে হেয়ার ফলিকল তুলে অন্য কোন চুলবিহীন অংশে(গ্রহীতা সাইট) প্রতিস্থাপন করা হয়। এটি সাধারণভাবে পুরুষ মানুষের টাকের চিকিৎসায় প্রচলিত।এই প্রক্রিয়ায় জিনগতভাবে টাকবিহীন অঞ্চল যেমন মাথার পিছন হতে হেয়ার ফলিকল তুলে টাক অংশে লাগানো হয়।এছাড়াও চোখের ভুরু,দাড়ি,বুকের চুল এবং দুর্ঘটনায় সৃষ্ট চুলবিহীন অংশেও এটি ব্যবহৃত হয়।
বর্তমান যুগে চুল প্রতিস্থাপনের সবচেয়ে আধুনিক প্রযুক্তি হল "ফলিকুলার ইউনিট ট্রান্সপ্ল্যান্টেশন"।
চুল সংগ্রহ পদ্ধতি
প্রতিস্থাপন অপারেশনের আগে রোগীকে হালকা নিস্তেজকারি ঔষধ(সিডেটিভ) সঙ্গে এবং স্থানীয় এনেস্থেশিয়া ইনজেকশন দেওয়া হয়।এরপর স্কাল্পে শ্যাম্পু এবং অ্যান্টিব্যাক্টেরিয়াল ঔষধ দিয়ে চুল প্রতিস্থাপনের জন্য প্রস্তুত করা হয়।
চুল প্রতিস্থাপনের অনেক পন্থা আছে,যেগুলোর প্রত্যেকেরই নিজস্ব সুবিধা-অসুবিধা আছে।যে পন্থাই অবলম্বন করা হোক না কেন,সঠিকভাবে হেয়ার ফলিকল সংগ্রহ করা প্রতিস্থাপিত চুলের স্থায়িত্ব রক্ষা করতে অত্যন্ত গুরুত্বপূর্ণ।হেয়ার ফলিকল যেহেতু ত্বকের সাথে সামান্য কৌণিকভাবে অবস্থান করে,প্রতিস্থাপিত টিস্যুকেও সেই কোণ অনুযায়ী অপসারণ করা হয়।
বর্তমানে দুই উপায়ে চুল প্রতিস্থাপন করা হয় - স্ট্রিপ এক্সসিসন(Strip excision) এবং ফলিকুলার ইউনিট এক্সট্রাকশন (Follicular Unit Extraction) ।
পার্শ্ব প্রতিক্রিয়া
চুল পাতলা হয়ে যাওয়া হেয়ার ট্রান্সপ্ল্যান্টেশনের সবচেয়ে প্রচলিত পার্শ্ব প্রতিক্রিয়া।কিন্তু এটি সাময়িক।অন্যান্য পার্শ্ব প্রতিক্রিয়ার মধ্যে আছে মাথার ত্বক ও কপালের কিছু অংশ ফুলে যাওয়া।পাশাপাশি,মাথা চুলকালে রোগীকে অবশ্যই সতর্ক হতে হবে।এজন্য ময়েশ্চারাইজার বা শ্যাম্পু ব্যবহার করা যেতে পারে।
কার্যকরিতা
প্রতিস্থাপিত চুল কিছুদিন পড়েই ঝরে যায়,যা স্বাভাবিক ঘটনা।এর দুই তিন মাস পরেই চুল গজানো শুরু হয়।পুরোপুরি ফলাফল পেতে ৬ মাস পর্যন্ত অপেক্ষা করতে হয়।
গিয়াসনগর ইউনিয়ন
গিয়াসনগর ইউনিয়ন বাংলাদেশের সিলেট বিভাগের মৌলভীবাজার জেলার মৌলভীবাজার সদর উপজেলার একটি ইউনিয়ন।
অবস্থান ও সীমানা
অবিভক্ত ভারতের কেন্দ্রীয় সরকারের নির্বাচীত প্রতিনিধি গিয়াস উদ্দিন চৌধুরীর নাম অনুসারে গিয়াসনগর ইউনিয়নের নামকরণ করা হয়। অত্র ইউনিয়নের পূর্বাঞ্চল পাহাড় এবং পশ্চিমাঞ্চল হাওর বেষ্টিত। ২৯ টি গ্রাম নিয়ে গঠিত গিয়াসনগর ইউনিয়ন যেন প্রকৃতির বৈচিত্রময় জনপদ। মৌলভীবাজার সদর উপজেলার শ্রীমঙ্গল গ্রামে ইউনিয়নটির অবস্থান।
আয়তন ও জনসংখ্যা
আয়তন-২৫.৯০বর্গ কি:মি:গ) লোকসংখ্যা: ৩০,৮২১ জন (মহিলাঃ ১৪৯২০ জন, পূরুষঃ ১৫৯০১ জন)
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
SKL ফিশারি, বাণিকা
জনপ্রতিনিধি
বর্তমান চেয়ারম্যান-
সাবাশ বাংলাদেশ (গান)
"সাবাশ বাংলাদেশ" হচ্ছে ২০০৪ সালে মুক্তিপ্রাপ্ত বাংলাদেশের ক্রিকেট সম্পর্কিত কালজয়ী গানগুলোর একটি। এই গানে কণ্ঠ দিয়েছিলেন কণ্ঠশিল্পী আসিফ আকবর। বাংলাদেশের ক্রিকেট নিয়ে তৈরি করা গানগুলোর মধ্যে এটি এখনও জনপ্রিয়তার শীর্ষে। গানটি ২০০৪ সালের কেন তুমি সুখে থাকবে অ্যালবামের একটি গান। এটির সুর ও সঙ্গীতায়োজন করেছেন ইবরার টিপু এবং গীত রচনা করেছেন সোহেল আরমান। ২০০৪-০৫ সালের জিম্বাবুয়ে জাতীয় ক্রিকেট দলের বাংলাদেশ সফর উপলক্ষে বাংলাদেশ জাতীয় দলের আবহ সঙ্গীত হিসাবে এটি তৈরী করা হয়।
গানটিতে কণ্ঠদান সম্পর্কে আসিফ আকবর বলেন, "আমি তখন কুমিল্লায়। জিম্বাবুয়ে টিম বাংলাদেশ সফরে আসবে। তারা আসার আগে বিসিবি বাংলাদেশ টিমের জন্য একটি থিম সং করার পরিকল্পনা করে। এই থিম সংটা নাকি আমাকেই গাইতে হবে। তারা কুমিল্লা থেকে আমাকে একপ্রকার ধরেই নিয়ে আসে। আমার তখন ঠাণ্ডা-সর্দি-কাশি মিলে বেশ কাহিল অবস্থা। কিন্তু কে শোনে কার কথা। দেরি যে করব তারও উপায় নেই। কারণ সফরের সময় এগিয়ে আসছে। সেই অবস্থায়ই গানটিতে কণ্ঠ দিই। গানটি শুনলে আমার ঠাণ্ডা লাগার অবস্থাটি বোঝাও যায়। গানটি এতটাই জনপ্রিয় হয় যে সবাই আমাকে উচ্ছ্বসিত প্রশংসায় ভাসিয়েছেন। স্টেডিয়ামে, বাংলাদেশের যেকোনো বিজয় মিছিলে গানটি থাকবেই।"
আলবেনিয়ার মুসলমান সম্প্রদায়
আলবেনিয়ার মুসলিম সম্প্রদায় ( কেএমএসএইচ; Komuniteti Mysliman i Shqipërisë ) আলবেনিয়ার মুসলমানদের একটি স্বাধীন ধর্মীয় সংস্থা যা ২৪ ফেব্রুয়ারি, ১৯২৩ সাল থেকে বিদ্যমান। সম্প্রদায়ের সদর দফতরটি তিরানা এবং বর্তমানে গ্র্যান্ডে অবস্থিত ( Kryemyftiu ) বুজার স্পাহিউ।
ইতিহাস
সংগঠিত ইসলামী ধর্মীয় জীবন আলবেনিয়া থেকে অস্তিত্ব হয়েছে সময় উসমানীয় সাম্রাজ্য শুরু দেওয়ার এই অঞ্চল. সমস্ত মুসলমানদের মধ্যে যারা বসবাস উসমানীয় সাম্রাজ্যের অংশ ছিল মুসলিম সম্প্রদায়ের নেতৃত্বে করে সুলতান যারা প্রতিস্থাপিত ভূমিকা খলিফা. রাজত্বের সময় করে সুলতান মুরাদ II এ প্রতিযোগিতায় এর খলিফা স্থানান্তর করা হয় গ্র্যান্ড মুফতি. তারপর থেকে, গ্র্যান্ড মুফতি ছিল শীর্ষক শেইখুল-ইসলাম এবং বিবেচিত ছিল সর্বোচ্চ ধর্মীয় কর্তৃপক্ষের মধ্যে অটোমান সাম্রাজ্য. তবে প্রতিটি অঞ্চলের দ্বারা অধ্যুষিত মুসলিম ছিল তার নিজের মুফতি মধ্যে যারা ছিল, একটি নিম্ন অবস্থান আর শাইখুল-ইসলাম. পরে স্বাধীনতার আলবেনিয়া ১৯১২সালে ইসলামিক কমিউনিটি, আলবেনিয়া হতে চলেছে কর্তৃপক্ষের অধীনে নিয়ে শাাাাাইখুলইখুইখই-ইসলামের মধ্যে কনস্টান্টিনোপল পর্যন্ত,১৯২৩ সালে নিম্নলিখিত সরকার প্রোগ্রাম আলবেনিয়ান মুসলিম কংগ্রেস আহূত এ তিরানা ভঙ্গ করার সিদ্ধান্ত নিয়েছে সঙ্গে খিলাফত (শাইখুল-ইসলাম) এবং নির্মিত মুসলিম সম্প্রদায়ের মধ্যে আলবেনিয়া.
গ্রে, হাউট সাওন
গ্রে শহর হল হাউট-সাওন বিভাগের একটি সভা। এটি বোরগোগন-ফ্রাঞ্চ-কমটে অঞ্চল ও পূর্ব ফ্রান্স নিয়ে গঠিত । এর জনসংখ্যা ৫৫৫৩ জন (২০১৯)।
আলবেনিয়ার মুসলমান সম্প্রদায়
ইতিহাস
সময় ১৯৪১ থেকে ১৯৪৪ করে ইসলামী কমিউনিটি কসভা ছিল কর্তৃপক্ষের অধীনে নিয়ে মুসলিম সম্প্রদায়ের মধ্যে আলবেনিয়া. কমিউনিটি হবে সক্রিয় না হওয়া পর্যন্ত ১৯৬৭ সালে যখন কমিউনিস্ট শাসন এর আনোয়ার হক্্সা ঘোষণা আলবেনিয়া একমাত্র অ-ধর্মীয়, দেশ, বিশ্বের নিষিদ্ধ সব ধরনের ধর্মীয় অনুশীলন জন. পরে পতনের কমিউনিজম, নভেম্বর ১৬, ১৯৯০, মুসলিম সম্প্রদায়ের মধ্যে আলবেনিয়া ছিল পুনরায় অধীন প্রতিষ্ঠিত গ্র্যান্ড মুফতি মুহাম্মাদ সাবরি Koçi.
গ্রে, হাউট সাওন
ভূগোল
এটি গ্রে সাওন নদীর তীরে অবস্থিত। সাওন কোট- ড'অরে প্রবাহিত হওয়ার আগে এটি হাউট-সাওনের প্রধান শহর।
দর্শনীয় স্থান
শহরে অনেক পুরনো ভবন রয়েছে। ১৮ শতকের একটি পাথরের সেতু সাওন নদীর উপর বিস্তৃত। মূল শহরটি আর্ক-লেস-গ্রে- এর বসতির সাথে সংযুক্ত। গ্রে নদে মাছ ধরা ও বিভিন্ন জলজ কাজের জন্য জনপ্রিয়।
গ্রে'স ব্যাসিলিকা (ব্যাসিলিক নটর ডেম) ১৪৭৮ থেকে ১৫৫৯ সাল পর্যন্ত ফ্র্যাঞ্চ-কমটির আদলে একটি বেল টাওয়ার নির্মিত হয়েছিল।
এতে শিল্প যাদুঘর রয়েছে। কাউন্ট অফ প্রোভেন্সের চ্যাটোতে মিউজী শ্যাটো ব্যারন মার্টিন অবস্থিত। লুই ষোড়ষ এর ভাই ১৮ শতকে বারগান্ডির ডিউকস দুর্গ প্রতিস্থাপিত করেছিল। ১২ শতকের "প্যারাভিস টাওয়ার" হল দুর্গের শেষ অবশিষ্টাংশ এবং সাওন উপত্যকার একটি মনোরম দৃশ্য। যাদুঘরটি ২৪টি কক্ষ জুড়ে ১৫ থেকে ২০ শতকের প্রায় ১২০০টি শিল্পকর্ম আছে।
কারমেলাইট চ্যাপেল (চ্যাপেল দেস কারমেলাইটস) ১৬৬৭ সালে নির্মিত হয়েছিল। ১৯৭৮ সাল থেকে এটি এইচএইউটিই সাওন অষ্টম শতাব্দীর পবিত্র শিল্পকর্ম, চিত্রকর্ম, ভাস্কর্য ও ধর্মীয় জিনিসপত্র রয়েছে।
গ্রে হল ফ্রান্সের জাতীয় এস্পেরান্তো মিউজিয়ামের স্থান।
পরিবহন
একটি রেলওয়ে স্টেশন, একটি বিমানবন্দর ও একটি বাস স্টেশন আছে।
নাসরুল্লাহ মসজিদ
নাসরুল্লাহ মসজিদ (Nasrullah Cami) হচ্ছে তুরস্কের কাস্তামনুতে অবস্থিত ১৬ শতকের একটি উসমানী মসজিদ। এটি কাস্তামোনু গভর্নর অফিস এবং গোক নদীর ঠিক পশ্চিমে অবস্থিত। মসজিদটি উসমানী সাম্রাজ্যের একজন বিচারক (কাজী) নাসরুল্লাহর অনুদানে নির্মিত হয়েছিল। তাই মসজিদটির এরূপ নামকরণ করা হয়।
উসমানীয় সুলতান দ্বিতীয় বায়েজীদের শাসনামলে ১৫০৬ সালে মসজিদটি নির্মিত হয়েছিল। ১৭৪৬, ১৮৪৫ এবং ১৯৪৫ সালে মসজিদটি পুনর্নির্মাণ হয়।
মসজিদটিতে মাত্রা সহ ছয়টি বর্গাকার কলামের উপরে নয়টি গম্বুজ রয়েছে। মসজিদের 'নারথেক্স'টিতে (Narthex) (son cemaat yeri) দশটি কলামের উপরে সাতটি গম্বুজ রয়েছে।  মসজিদের দৃষ্টিনন্দন ফোয়ারাটি (şadırvan) মসজিদের উত্তরে উঠানে অবস্থিত। এই মসজিদে দুটি মিনার রয়েছে।
কাশিমাড়ী ইউনিয়ন
কাশিমাড়ী ইউনিয়ন বাংলাদেশের খুলনা বিভাগের দক্ষিণ অঞ্চলের জেলা সাতক্ষীরার অন্তর্গত শ্যামনগর উপজেলার একটি ইউনিয়ন। এর দক্ষিণে আছে শ্যামনগর ইউনিয়ন।
কালের স্বাক্ষী বহনকারী খোলপেটুয়া নদীর তীরে গড়ে উঠা শ্যামনগর উপজেলার একটি ঐতিহ্যবাহী অঞ্চল হলো ২নং কাশিমাড়ী ইউনিয়ন । উপজেলা সদর থেকে পূর্ব দিকে প্রায় ১০ কিলোমিটার দূরে কাশিমাড়ী বাজার সংলগ্ন ইউনিয়নটির অবস্থান। শিক্ষা, সংস্কৃতি, ধর্মীয় অনুষ্ঠান, খোলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
জুব্বাল
জুব্বাল (Jubbal) ভারতের হিমাচল প্রদেশ রাজ্যের শিমলা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯০১ মিটার (৬২৩৬ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে জুব্বাল শহরের জনসংখ্যা হল ১৩৪৬ জন। এর মধ্যে পুরুষ ৫৯% এবং নারী ৪১%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে জুব্বাল এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
নাজলা মোহাম্মদ আল আওয়ার
নাজলা মোহাম্মদ আল আওয়ার হচ্ছেন সংযুক্ত আরব আমিরাত-এর একজন সমাজ উন্নয়ন মন্ত্রী। তিনি সংযুক্ত আরব আমিরাতের মন্ত্রিসভাতে আটজন নারীর একজন, যা আরব বিশ্বের মন্ত্রিসভায় সর্বোচ্চ সংখ্যাক মহিলা সদস্য। তিনি মন্ত্রিপরিষদ বিষয়ক ও ভবিষ্যত মন্ত্রণালয়ের মহাসচিব।
জীবনী
নাজলা সংযুক্ত আরব আমিরাত বিশ্ববিদ্যালয়ে তথ্য প্রযুক্তিতে স্নাতক ডিগ্রি সম্পন্ন করেন। তিনি লন্ডন বিজনেস স্কুল-এ ব্যবস্থাপনা প্রশাসন অধ্যয়ন করেন। তিনি মন্ত্রিপরিষদের সাধারণ সচিবালয়ে আইন বিষয়ক কার্যালয়ের বিকাশে সহায়তা করেছিলেন। তিনি শেখ মোহাম্মদ বিন রশিদ আল মাকতুম এর কার্যনির্বাহী অফিসে সহায়তা করেন এবং দুবাই নির্বাহী কাউন্সিলের সচিবালয় প্রতিষ্ঠার জন্য কাজ করেছেন। মার্চ ২০০৬ থেকে ফেব্রুয়ারি ২০১৬ পর্যন্ত তিনি মন্ত্রিপরিষদ বিষয়ক মন্ত্রণালয়ের মহাসচিব ছিলেন। ২০১১ সালে সাধারণ পেনশন বোর্ড, সামাজিক নিরাপত্তা কর্তৃপক্ষ এবং জাতীয় নির্বাচন কমিটিতে দায়িত্ব পালন করেন। ২০১৪ সালে তিনি জাতীয় পাঠ্যক্রম ও শিক্ষা সরঞ্জামের জন্য উচ্চ কমিটিতে কাজ করেন। ২০১৬ সালের ফেব্রুয়ারি মাসে তাকে সমাজ কল্যাণ মন্ত্রী নিযুক্ত করা হয়।  মন্ত্রী হিসাবে তিনি "আই'ড্যাড" (প্রস্তুতি) কর্মসূচি স্থাপনে সাহায্য করেছেন। তিনি দুবাই উইম্যান ফাউন্ডেশন এবং দুবাই উইম্যান ইস্টাব্লাইসমেন্ট বোর্ডেও কাজ করেন। ফোর্বস মধ্য প্রাচ্যের ২০০ জন প্রভাবশালী আরব নারীর তালিকায়, তিনি ৩২-এ ছিলেন। তিনি জাতীয় নীতি বাস্তবায়নের জন্য কাউন্সিল গঠন করেন আরব আমিরাতের জনগণের ক্ষমতায়ন নিরুপনের লক্ষ্যে।
কাতালুনিয়া জাতীয় ফুটবল দল
কাতালুনিয়া জাতীয় ফুটবল দল (Selecció de futbol de Catalunya) হল কাতালুনিয়ার নিজস্ব ফুটবল দল। এটি ১৯০০ সালে প্রতিষ্ঠিত কাতালান ফুটবল ফেডারেশন কর্তৃক সংগঠিত হয়। দলটিকে সেলেসিও কাতালানা (Selecció Catalana) সহ বিভিন্ন নামে উল্লেখ করা হয়েছে, যেমন সেলেসিও দে বার্সেলোনা (Selecció de Barcelona) এবং কাতালান একাদশ ।
যেহেতু কাতালান ফেডারেশন রয়্যাল স্পেনীয় ফুটবল ফেডারেশনের সাথে বেশ কয়েকটি স্পেনীয় আঞ্চলিক ফুটবল ফেডারেশনের একটি হিসাবে অধিভুক্ত, তাই কাতালুনিয়া ফিফা বা উয়েফার সাথে একটি জাতীয় সদস্য সংস্থা হিসাবে অধিভুক্ত হতে পারে না এবং তাই জাতীয় দলের জন্য অফিসিয়াল প্রতিযোগিতায় অংশগ্রহণের অনুমতি দেওয়া হয় না যেমন ফিফা বিশ্বকাপ বা উয়েফা ইউরোপিয়ান চ্যাম্পিয়নশিপ হিসেবে। নির্দিষ্ট কিছু ক্ষেত্রে যেখানে অন্যান্য জাতীয়তা জড়িত থাকে, কাতালান খেলোয়াড়রা সম্পূর্ণ স্পেনীয় নাগরিক যারা স্পেনের হয়ে খেলার যোগ্য এবং প্রায়শই তা করে।
১৯০৪ সাল থেকে, দলটি বিভিন্ন জাতীয়, আঞ্চলিক এবং ক্লাব দলের বিরুদ্ধে প্রায় ২০০টি খেলা খেলেছে। ১৯৯৭ সাল থেকে আন্তর্জাতিক বন্ধুত্বপূর্ণ গেমগুলি আরও নিয়মিত খেলা হয়েছে। তারা যে দলগুলোর সাথে খেলেছে তার মধ্যে রয়েছে নাইজেরিয়া, ব্রাজিল এবং আর্জেন্টিনা ।
প্রথম খেলা
কাতালুনিয়া দল ১৯০৫ সালে আত্মপ্রকাশ করে, প্রাথমিকভাবে তারা রিয়াল ক্লাব দেপোর্তিউ এস্পানিওল, রিয়াল মাদ্রিদ ফুটবল ক্লাব, ফুটবল ক্লাব বার্সেলোনা এবং ইরুন স্পোর্টিং ক্লাবের মতো বিভিন্ন ক্লাব দলের বিপক্ষে খেলেছিল। ২৪ জুলাই ১৯১০-এ তারা প্যারিস একাদশের বিপক্ষে তাদের প্রথম আন্তর্জাতিক খেলা খেলে, যেটি তারা ১–৩-এ হেরেছিল, কাতালান গোলের লেখক ছিলেন কার্লেস কোমামালা। দলটি ছিল: কস্তা, ব্রু, হ্যালডেন, মাসানা, আগুয়েরেচে, সাম্পেরে, বারেনিস, অ্যাঙ্গোসো, বার্দি, কোমামালা এবং রোটেটা। ২০ ফেব্রুয়ারী ১৯১২ ফ্রান্সের বিপক্ষে তাদের আন্তর্জাতিক প্রীতি অভিষেক হয় প্যারিসে ৭-০ গোলে হেরে। একাদশটি ছিল: রেনে, ইরিজার, আমেচাজুরা, জার্মান, পেরিস, কিঙ্কে, ফরন্স, পেপে রদ্রিগেজ, কোমামালা, মোরালেস এবং রামিরেজ। ১৯১২ সালের ১ ডিসেম্বরে, দুই দল আবার বার্সেলোনায় মুখোমুখি হয় এবং এবার কাতালানরা রিয়াল ক্লাব দেপোর্তিউ এস্পানিওল জেনারো দে লা রিভার একটি গোলে ১-০ তে জয়লাভ করে।
১৯১২ সালের ৮ ডিসেম্বর কাতালুনিয়া কাম্প দে লা ইন্দাস্ত্রিয়া সিন্ডিকাট ডি পেরিওডিস্টেসের জন্য একটি সুবিধাজনক ম্যাচে বিদেশীদের একটি বাছাইয়ের মুখোমুখি হয়েছিল, যা মাসানা (২), সি. কোমামালা, ওয়ালেসের গোলে কাতালানদের জন্য ৫-২ জয়ে শেষ হয়। (আত্মঘাতী গোল) এবং ফরন্স, বিদেশী গোলদাতা ছিলেন ওয়ালেস এবং স্টুয়ার্ট। কাতালান দলটি ছিল: রেনে, আমেচাজুরা, ইরিজার, এ. মাসানা, স্যাগনিয়ার, কুইরান্টে, আরমেট-কিঙ্কে, এ. কোমামালা, সি. কোমামালা, জেনার এবং ফরন্স। বিদেশীদের নির্বাচন ছিল: মানচান, ব্রাসেনডর্ফ, ওয়ালেস, রোজিটস্কি, গ্রিনওয়েল, মরিস, অ্যালাক, কায়সার, স্টিল, স্টুয়ার্ট এবং ম্যাকলিন। ১৯১৪ সালে, কাতালান একাদশ প্রথমবারের মতো বাস্ক কান্ট্রি একাদশের সাথে খেলেছিল, কিন্তু ফলাফলের কোন রেকর্ড নেই, যখন দুই দলের মধ্যে প্রথম রেকর্ড করা খেলাটি ৩ জানুয়ারী ১৯১৫ সালে সান মামেস স্টেডিয়ামে হয়েছিল, যা ৬-১-এ কাতালান দলের কাছে হারের মাধ্যমে শেষ হয়েছিল।
কোপা প্রিন্সেপ ডি আস্তুরিজ
১৯১৫ এবং ১৯২৬ সালের মধ্যে কাতালান একাদশ কোপা প্রিন্সেপ ডি'আস্তুরিজ (একটি আন্তঃ-আঞ্চলিক প্রতিযোগিতা) প্রতিযোগিতায় অংশ নেয়। তারা ১৯১৫ সালে রানার্স-আপ হিসাবে শেষ হয়েছিল এবং ১৯১৬ সালে প্রথমবারের মতো জিতেছিল, দুটি গেমে একটি কাস্টিল/মাদ্রিদ একাদশকে ৮–৫ গোলে পরাজিত করেছিল, যার মধ্যে মাদ্রিদের ক্যাম্পো দি ও'ডোনেলে প্রথম লেগে ৬–৩ ব্যবধানের জয় ছিল। তারপরে তারা ১৯১৭ সালে দুর্বল ক্যাসটাইল একাদশের কাছে ২–০ গোলে হেরে ট্রফিটি ত্যাগ করে। ১৯২০-এর দশকে জোসেপ সামিটিয়ার, পাউলিনো আলকানতারা, সাগিবার্বা এবং রিকার্ডো জামোরা সমন্বিত একটি দল ১৯২৪ এবং ১৯২৬ সালে কাতালান একাদশকে প্রতিযোগিতায় জয়ী হতে সাহায্য করেছিল। প্রাক্তন কোয়ার্টার ফাইনালে কাতালুনিয়া রেনে পেটিট সমন্বিত একটি গিপুজকোয়া একাদশকে ২–১ স্কোরে পরাজিত করে এবং তারপরে ক্রিস্টোবাল মার্টি- এর করা একক গোলে সেমিফাইনালে বিস্কে একাদশকে ১–০ গোলে পরাজিত করে। ২৪ ফেব্রুয়ারী ১৯২৪ তারিখে সান মামেসে একটি ক্যাসটাইল/মাদ্রিদ একাদশের বিপক্ষে ফাইনাল খেলা হয়েছিল এবং খেলাটি ছিল একটি প্রচন্ড প্রতিযোগিতামূলক সংঘর্ষ, স্কোরবোর্ডে পিছিয়ে পড়া নাটক ছিল, কিন্তু নিয়মানুবর্তিতার সময় শেষে ম্যাচটি টাই হয় সামিটিয়ার (দুইবার) এবং পিয়েরার কাতালানদের গোলে ৩–৩। অতিরিক্ত সময়ে জুয়ান মনজার্ডিন কাস্টিল/মাদ্রিদ একাদশের হয়ে জামোরার বিপক্ষে গোল করে জয়ী হয়েছিলেন বলে মনে হয়েছিল, কিন্তু দুই মিনিট বাকি থাকতে এমিলি সাগি-বারবা ৪–৪ গোলে স্কোর সমতায় আনেন যখন কেউ এটি আশা করেনি, এবং ড্র দুই দিন পরে একটি রিপ্লে বাধ্য করে এবং এবার কাতালুনিয়া ৩–২ গোলে কারুল্লা, সামিটিয়ার এবং পিয়েরার গোলে জয়ী হয়, এইভাবে চ্যাম্পিয়ন হয়। সেদিন যে কাতালান দলটি সারিবদ্ধ হয়েছিল তা হল: জামোরা, ম্যাসাগুয়ে, মন্টানি, ক্যাসেডো, সানচো, ক্যারুল্লা, পিয়েরা, মার্টি, পেইড্রো, সামিটিয়ার এবং সাগিবার্বা। প্রতিযোগিতার শেষ সংস্করণটি ছিল আগের দুটির বিজয়ী আস্তুরিয়াস একাদশ এবং কাতালুনিয়ার মধ্যে একটি দুই-লেগযুক্ত ফাইনাল, যারা কেবল ট্রফি রাখার অধিকারের জন্য একে অপরের মুখোমুখি হয়েছিল এবং কাতালুনিয়া উভয় গেমই জিতেছিল (২–০ এবং ৪–৩), এইভাবে ট্রফি রাখার অধিকার অর্জন করে। কাতালান গোলদাতারা হলেন ডমিঙ্গো ব্রোটো (২), জোসেপ ফোরগাস (২), জুয়ান পেলিসার এবং পাউলিনো আলকান্তারা।
সমগ্র স্পেন এবং ইউরোপ থেকে অন্যান্য আঞ্চলিক দল খেলার পাশাপাশি ১৯২০-এর দশকে কাতালান একাদশকে বেশ কয়েকটি আন্তর্জাতিক প্রীতি ম্যাচ খেলতে দেখা যায়। ১৩ মার্চ ১৯২৪-এ ক্যাম্প দে লেস কোর্তস্‌ে কাতালান একাদশ প্রথমবারের মতো স্পেনের সাথে খেলে। স্পেন একাদশে ছিলেন জোসেপ সামিটিয়ার এবং জামোরা, যুগের সেরা দুই কাতালান খেলোয়াড়, আর কাতালান একাদশে ছিলেন আলকানতারা এবং সাগিবার্বা। সামিটার দুবার গোল করে স্পেনকে ৭-০ তে জয়ী করতে সাহায্য করে। ১৩ ডিসেম্বর ১৯২৫-এ, সামিটিয়ার, জামোরা, আলকান্তারা এবং সাগিবার্বা একই পাশে ছিলেন যখন কাতালান একাদশ চেকোস্লোভাকিয়াকে এস্তাদি দে সাররিয়াতে পরাজিত করেছিল। একটি পেনাল্টি হারানোর পর এবং ১–০ ব্যবধানে নেমে যাওয়ার পর সাগিবার্বা তারপর আরেকটি পেনাল্টি দিয়ে সমতা আনেন আগে সামিটিয়ার ২-১ ব্যবধানে জয় পায়। ১৯২৬ সালের ৭ জুলাই কাতালান একাদশ প্রাগে চেকোস্লোভাকিয়ার খেলায় সামিটিয়ার কাতালানদের ১–০ গোলে এগিয়ে রাখলেও তারা শেষ পর্যন্ত ২–১ গোলে হারে।
কাতালুনিয়া বনাম ব্রাজিল
১৯৩০ এর দশকে কাতালুনিয়া বেশ কয়েকটি দলের বিরুদ্ধে প্রীতি খেলা চালিয়েছিল; ১৯৩৪ একটি বিশেষ বছর ছিল। ২ ফেব্রুয়ারী, তারা স্পেনের সাথে খেলায় এবং লেস কোর্টসে ২-০ গোলে হেরে যায়। চার মাস পর তারা ব্রাজিলের বিপক্ষে দুবার খেলেছে। ১৭ জুন কাতালান একাদশ লেস কোর্টসে ব্রাজিলকে ২–১ গোলে হারায় এবং তারপর ২৪ জুন তারা জিরোনার ভিস্তা আলেগ্রেতে ২–২ গোলে ড্র করে। ব্রাজিল দল ১৯৩৪ ফিফা বিশ্বকাপে খেলার জন্য ইউরোপে ছিল এবং কিংবদন্তি লিওনিদাসকে তাদের দলে অন্তর্ভুক্ত করেছিল। কাতালান একাদশ একটি ভাল মাস পূর্ণ করেছে যখন ২৯শে জুন তারা বর্তমান অফিসিয়াল লা লিগা চ্যাম্পিয়ন অ্যাথলেটিক বিলবাওকে ৫–১ ব্যবধানে পরাজিত করেছিল।
ফ্রাঙ্কো যুগ
স্পেনের গৃহযুদ্ধের পর কাউডিলো ফ্রান্সিস্কো ফ্রাঙ্কো কাতালুনিয়ার উপর বেশ কিছু বিধিনিষেধ আরোপ করেন, জেনারেলিট্যাট দে কাতালুনিয়া বিলুপ্ত করেন এবং কাতালান ভাষা ও কাতালান পতাকার আনুষ্ঠানিক ব্যবহার নিষিদ্ধ করেন। এই বিধিনিষেধ সত্ত্বেও কাতালান একাদশ এই সময়ের মধ্যে নিয়মিত খেলা চালিয়ে যায় এবং এমনকি স্পেনের সাথে দুবার খেলাও হয়। ১৯ অক্টোবর ১৯৪৭-এ সারিয়াতে এবং হুয়ান জাম্বুদিও বেলাস্কো, মারিয়া গঞ্জালভো, জোয়ান সেগারা এবং সিজার সমন্বিত একটি দল নিয়ে তারা স্পেনকে ৩–১ গোলে পরাজিত করে। ৯ আগস্ট ১৯৫৩-এ স্পেন ৬–০ জয়ের সাথে এই পরাজয়ের প্রতিশোধ নেয়।
এই যুগে স্পেনীয় খেলোয়াড় লাসজলো কুবালা, লুইস সুয়ারেজ, এভারিস্টো এবং পরে চুস পেরেদা সহ বার্সেলোনার বেশ কয়েকজন উল্লেখযোগ্য খেলোয়াড় কাতালান একাদশের হয়ে খেলেছেন। ২৬ জানুয়ারী ১৯৫৫-এ লেস কোর্টসে বোলোগনার বিরুদ্ধে একটি বন্ধুত্বপূর্ণ খেলায় কুবালার সাথে আরও একজন অতিথি খেলোয়াড় আলফ্রেদো দি স্তেফানোও যোগ দিয়েছিলেন। কাতালান একাদশ কুবালার দুটি এবং দি স্তেফানোর একটি গোলে ৬–২ ব্যবধানে জিতেছে। ১ সেপ্টেম্বর ১৯৫৬-এ দি স্তেফানো রিয়াল মাদ্রিদের সাথে লেস কোর্টে ফিরে আসেন, প্রথম অফিসিয়াল ইউরোপীয় কাপের সাম্প্রতিক বিজয়ী এবং সেলেসিও ডি বার্সেলোনা খেলেন। খেলায় রিয়াল জিতেছে ৭-৩ গোলে।
গণতান্ত্রিক যুগ
ডান|থাম্ব|300x300পিক্সেল| ক্যাম্প ন্যুতে বাস্ক দেশের বিপক্ষে খেলছে কাতালুনিয়া ১৯৭০-এর দশকে গণতন্ত্র পুনরুদ্ধারের পর থেকে কাতালুনিয়া প্রতিনিধি দল নিয়মিত আন্তর্জাতিক প্রীতি ম্যাচ খেলেছে। তারা বুলগেরিয়া, নাইজেরিয়া, যুগোস্লাভিয়া, লিথুয়ানিয়া এবং চিলির মতো দেশের বিরুদ্ধে সফল ফলাফলের একটি স্ট্রিং একত্রিত করেছে। ৫ মে ২০০২ সালে কাতালুনিয়া অফিসিয়াল ২০০২ বিশ্বকাপের আগে একটি ওয়ার্ম আপ প্রীতি খেলায় ব্রাজিলকে আয়োজক করে। ব্রাজিল যারা অফিসিয়াল প্রতিযোগিতায় জয়লাভ করে কাতালুনিয়াকে ৩-১ গোলে হারিয়েছে। ২০০৪ সালে ব্রাজিল দ্বিতীয় প্রীতি খেলায় ফিরে আসে এবং এই সময় কাম্প ন্যুতে ৫–২ তে জিতেছিল, যেখানে কয়েক মাস পরে আর্জেন্টিনা কাতালুনিয়াকে ৩–০ গোলে পরাজিত করে। শেষ প্রীতি ম্যাচগুলো হয়েছে প্যারাগুয়ে, কোস্টারিকা, বাস্ক কান্ট্রি, আর্জেন্টিনা ও কলম্বিয়ার বিপক্ষে।
জোহান ক্রুইফের যুগ
২ নভেম্বর ২০০৯-এ ঘোষণা করা হয় যে ডাচ কিংবদন্তি এবং বার্সেলোনার প্রাক্তন ম্যানেজার জোহান ক্রুইফ কাতালোনিয়ার নতুন কোচ হবেন। ২২শে ডিসেম্বর ২০০৯-এ তারা আর্জেন্টিনার বিপক্ষে একটি প্রীতি ম্যাচ খেলে, যা ক্যাম্প ন্যুতে কাতালুনিয়ার ৪–২ জয়ে শেষ হয়। ২৮ ডিসেম্বর ২০১০-এ কাতালুনিয়া হন্ডুরাসের বিরুদ্ধে আরেকটি প্রীতি ম্যাচে এস্তাদি অলিম্পিক লুইস কোম্পানিসে ৪–০ গোলে জিতেছিল। ৩০ ডিসেম্বর ২০১১-এ কাতালুনিয়া তিউনিসিয়ার সাথে লুইস কোম্পানিতে গোলশূন্য ড্র করে। ক্রুইফের অধীনে তাদের শেষ খেলায় অর্থাৎ ২ জানুয়ারী ২০১৩-এ কাতালুনিয়া নাইজেরিয়ার সাথে কোর্ণেয়া-এল প্রাত- এ ১–১ গোলে ড্র করে।
ক্রুইফ-পরবর্তী যুগ
দুই বছরের জন্য কাতালান দলের নতুন কোচ নিযুক্ত হলেন সাবেক খেলোয়াড় জেরার্ড। দলের সাথে তার প্রথম ম্যাচটি ৩০ ডিসেম্বর ২০১৩ তারিখে অলিম্পিক লুইস কোম্পানিতে কাবু ভের্দি-এর বিপক্ষে হয়েছিল।
খেলোয়াড়
কাতালুনিয়া দল এবং অন্যান্যদের অনানুষ্ঠানিক অবস্থার কারণে আন্তর্জাতিক ফুটবলের অনেক সাধারণ নিয়ম প্রযোজ্য নয়। যে খেলোয়াড়রা ইতিমধ্যেই ফিফা জাতীয় দলের হয়ে উপস্থিত হয়েছেন তারা কাতালানদের হয়েও খেলতে পারেন, কিন্তু যদি তাদের একই সাথে উভয়ের জন্য ডাকা হয়, তাহলে ফিফা স্কোয়াড (সাধারণত স্পেন) অগ্রাধিকার পায়। ক্লাবগুলিও তাদের খেলোয়াড়দের ছেড়ে দিতে বাধ্য নয়, এবং অনুরোধ কখনও কখনও স্পেনীয় লিগের বাইরের ক্লাবগুলি দ্বারা প্রত্যাখ্যান করা হয়, বা যখন ঘরোয়া মৌসুমে ম্যাচ অনুষ্ঠিত হয় এবং ক্লাবের গুরুত্বপূর্ণ আসন্ন ম্যাচ রয়েছে। যোগ্য খেলোয়াড়রাও জড়িত না হওয়া বেছে নিতে পারেন। এর অর্থ হল কাতালান দলগুলি প্রায়শই তাদের 'পূর্ণ শক্তি' হিসাবে বিবেচিত হয় তার নীচে থাকে তবে এর অর্থ যারা অংশ নেয় তারা ধারণাটির প্রতি সম্পূর্ণ প্রতিশ্রুতিবদ্ধ এবং অনেক ক্ষেত্রে আন্তর্জাতিক ফুটবল অভিজ্ঞতার অন্য কোন সুযোগ থাকে না, তাই ম্যাচকে বিবেচনা করা একটি গুরুত্বপূর্ণ বিষয়। এটি তাদের প্রতিপক্ষের সাথে বৈপরীত্য, কারণ ফিক্সচারটি তাদের অ্যাসোসিয়েশন র‌্যাঙ্কিং পয়েন্ট বা ব্যক্তিগত ক্যাপ টোটালে অবদান রাখে না এবং এইভাবে তারা প্রতি বছর যে কয়েকটি ম্যাচ খেলে তার মধ্যে সবচেয়ে কম উল্লেখযোগ্য ম্যাচগুলির মধ্যে একটি। কাতালান দলের জন্য তাদের বেশিরভাগ ম্যাচই ঘরোয়া সুবিধার সমন্বয়ে হয়ে থাকে, এর ফলে ফলাফলগুলি তাদের পক্ষে প্রায়ই প্রত্যাশিত হতে পারে যা অন্যান্য দেশের খেলোয়াড়দের একই মানসম্পন্ন বলে মনে করা হয়।
বর্তমান দল
নিম্নলিখিত খেলোয়াড়দের ২৫ মে ২০২২ তারিখে 🇯🇲 jamaicaর বিপক্ষে প্রীতি ম্যাচের জন্য ডাকা হয়েছিল।
''🇯🇲 jamaicaর বিরুদ্ধে ম্যাচের পর ২০২২ সালের মে পর্যন্ত সমস্ত ক্যাপ এবং গোল।
অতিথি খেলোয়াড়
স্পেনের একটি অঞ্চল হওয়ার কারণে কাতালুনিয়া উয়েফা বা ফিফার সদস্য নয় এবং শুধুমাত্র অনানুষ্ঠানিক প্রিতী ম্যাচে খেলে, জন্মস্থানের উপর ভিত্তি করে সাধারণ যোগ্যতার নিয়ম প্রযোজ্য নয় এবং অনেক খেলোয়াড় যারা কাতালুনিয়ায় জন্মগ্রহণ করেননি এবং খেলেছেন অন্যান্য আন্তর্জাতিক দলের জন্য, তারা কাতালান একাদশের হয়ে অতিথি হয়েছেন, যদিও ২১ শতকে এটি অনেক কম ঘন ঘন হয়। আলফ্রেদো দি স্তেফানোর উল্লেখযোগ্য ব্যতিক্রম ছাড়া, বেশিরভাগই তখন বার্সেলোনা বা এস্পানিওলের হয়ে খেলছিলেন। এই খেলোয়াড়দের মধ্যে কিছু, যেমন আন্দ্রেস ইনিয়েস্তা, সেজার রদ্রিগেজ, ফ্রান্সিসকো ব্রু, গুইয়েরমো আমোর এবং পেপে রেইনা তাদের ফুটবল কর্মজীবনের কারণে তাদের জীবনের একটি বড় অংশ কাতালুনিয়ায় কাটিয়েছিলেন।
টীকা
<references group="lower-alpha" responsive="1">
পশ্চিম ইলিশা ইউনিয়ন
৩নং পশ্চিম ইলিশা ইউনিয়ন বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।
প্রশাসনিক কাঠামো
পশ্চিম ইলিশা ইউনিয়ন ভোলা সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ।
৩নং পশ্চিম ইলিশা ইউনিয়ন এর বর্তমান চেয়ারম্যান।
জনাব জহিরুল ইসলাম জহির। বর্তমান ক্ষমতাসীন দল বাংলাদেশ আওয়ামী লীগ থেকে নমিনেশন প্রাপ্ত। তিনি গত ৫ই জানুয়ারী ২০২২ সালের নির্বাচনে বিপুল ভোটে জয়লাভ করে, আগামী ৫ বছরের জন্য ৩নং পশ্চিম ইলিশা ইউনিয়ন পরিষদের চেয়ারম্যান নির্বাচন হন।
উপাত্ত
২০১১ সালের আদমশুমারি অনুযায়ী ৩নং পশ্চিম ইলিশা ইউনিয়নের মোট জনসংখ্যা ৩৫,৪৯৬ জন। এর মধ্যে পুরুষ ১৭,১৮৭ জন এবং মহিলা ১৮,৩০৯ জন। মোট পরিবার ৭,৫৪৩টি।
শিক্ষা
জনশুমারি ও গৃহগণনা ২০২১ অনুযায়ী ৩নং পশ্চিম ইলিশা ইউনিয়নের সাক্ষরতার হার ৭০%।
খুদাদাদ খান
খুদাদাদ খান, ভিসি (২০শে অক্টোবর, ১৮৮৮- ৮ই মার্চ, ১৯৭১), দক্ষিণ এশিয়া থেকে প্রথম ভিক্টোরিয়া ক্রস খেতাব বিজয়ী। ব্রিটিশ সরকার এই খেতাব ব্রিটিশ ও কমনওয়েলথ সামরিক বাহিনীসমুহকে প্রদান করতো। তিনিই জন্মগত সূত্রে প্রথম ভারতীয় যিনি ভিক্টোরিয়া ক্রস লাভ করেন।
৩১শে অক্টোবর ১৯১৪ সালে, হোলবেক, বেলজিয়ামে, প্রথম বিশ্বযুদ্ধ চলাকালীন ২৬ বছর বয়সী খান অসমসাহসিকতাপূর্ন কাজের জন্য তিনি এই ভিক্টোরিয়া ক্রশ লাভ করেন।
বিস্তারিত
খুদাদাদ খান ২০শে অক্টোবর ১৮৮৮ সালে ব্রিটিশ ভারতের (এখন পাকিস্তান), পাঞ্জাব প্রদেশের, চকওয়াল জেলার (তারপর ঝিলাম জেলার একটি তহশীল), দাদ গ্রামে জন্ম গ্রহণ করেন। ১২৯তম ডিউক অফ কন্নাট'স ওন বালুকিস, ব্রিটিশ ইন্ডিয়ান আর্মির (বর্তমানে পাকিস্তান সেনাবাহিনীর ১১তম ব্যাটালিয়ন বালুচ রেজিমেন্ট) একজন সিপাহী ছিলেন। ব্যাটেলিয়ন ভারতীয় কর্পসের অংশ দিয়ে গঠিত, যা ১৯১৪ সালে ফ্রান্সে পাঠানো হয়, প্রথম বিশ্বযুদ্ধ সময়ে পশ্চিমা সীমান্তে ব্রিটিশ যুদ্ধ বাহিনীদের সহায়তার জন্য। ১৯১৪ সালের অক্টোবর মাসে, জার্মানরা উত্তর বেলজিয়ামে এক ভয়াবহ আক্রমণের সুচনা করে। উদ্দেশ্য ছিল ফ্রান্সের বাউলংনে এবং বেলজিয়ামের নিওপোর্ট বন্দর দখল করা। একথা শোনার পর, নতুন যোগদান করা ১২৯তম বালুচ ব্যাটালিয়ন সেখানকার চাপে থাকা ব্রিটিশ বাহিনীর সাহায্যার্থে রনাঙ্গনে ছুটে যায়। ৩১শে অক্টোবর দুই কোম্পানি বেলুচি জার্মান বাহিনীকে হোলবেক সেক্টরের গেলুভেল্ট গ্রামের কাছাকাছি জায়গায় ঠেকিয়ে দেয়। বহু সংখ্যক বেলুচি প্রাণপনে যুদ্ধ করলেও তারা ব্যাপক সংখ্যায় হতাহত হয়। মেশিনগান দলের সিপাহী খুদাদাদ খান, আর একজন সহযোগী নিয়ে তার মেশিনগান দিয়ে সারাদিন বুলেট বর্ষণ করে জার্মান বাহিনীকে ঠেকিয়ে রেখেছিল। অপর মেশিনগানটি গোলার আঘাতে অচল হয়ে পড়েছিল আর তার সঙ্গীসাথীরা পালিয়ে গিয়েছিল। খুদাদাদ খান ছাড়া বাকী যোদ্ধারা সবাই হয় বুলেটের আঘাতে বা বেয়নেটের খোঁচায় মারা যায়। গুরুতরভাবে আহত হওয়া সত্ত্বেও, তিনি ক্রমাগত তার বন্দুক দিয়ে কাজ চালিয়ে গিয়েছেন। শত্রুরা তাকে মৃত ভেবে ছেড়ে দেয়, কিন্তু রাত্রে সে চরম আহত অবস্থায়ও তিনি হামাগুড়ি দিয়ে তার রেজিমেন্টে ফিরে আসে। ধন্যবাদ তার সাহসীকতার, এবং তার সহকর্মী বেলুচীদের, তারা জার্মান বাহিনীকে ঠেকিয়ে রেখেছিল ভারতীয় ও ব্রিটিশ সৈন্য না আসা পর্যন্ত। তারা সীমাকে জোরদার করে রেখে ছিল এবং প্রতিরোধ করেছিল জার্মান সেনাবাহিনী অত্যাবশ্যক জায়গাগুলোতে পৌঁছনো থেকে। তার এই তার সাহসিকতা ও বীরত্ব অতুল কীর্তির জন্য সিপাহী খুদাদাদ খান ভিক্টোরিয়া ক্রশ পদকে ভুষিত হন।
ইভান শাহরিয়ার সোহাগ
ইভান শাহরিয়ার সোহাগ বাংলাদেশি চলচ্চিত্র অভিনেতা ও বাংলাদেশের জাতীয় চলচ্চিত্র পুরস্কার বিজয়ী  নৃত্যশীল্পী। সোহাগ ড্যান্স ট্রুপ নামে একটি ড্যান্স কোম্পানি পরিচালনা করেন। সে অনুষ্ঠান থেকে বিভিন্ন করপোরেট অনুষ্ঠানের নাচে অংশ নেয় তার দল। ২০১৭ সালে নির্মিত ধ্যাততেরিকি নামে চলচ্চিত্রে নৃত্য পরিচালনার জন্য তিনি ২০১৯ সালে শ্রেষ্ঠ নৃত্য পরিচালক হিসেবে ৪২তম জাতীয় চলচ্চিত্র পুরস্কারে ভূষিত হন।
খুদাদাদ খান
বিস্তারিত
খুদাদাদ খান সুবেদার হিসেবে সামরিক বাহিনী থেকে অবসর নেন। তিনি ১৯৭১ সালে মারা যান এবং তাকে মান্ডি বাহাউদ্দিনের ২৫নং চাকে সমাহিত করা হয়েছে। তার ভিক্টোরিয়া ক্রশ প্রদর্শন করা হয়, তার পৈতৃক বাড়ি ডাব গ্রাম (চকওয়াল), পাকিস্তানে।
ইভান শাহরিয়ার সোহাগ
কর্মজীবন
ইভান বরিশাল জেলার খেলাঘর শিশু সংগঠন থেকে নচের মাধ্যমে নৃত্যশিল্পে পা রাখেন। বাংলাদেশ ও ভারতের একাধিক অনুষ্ঠানে নৃত্য ও কোরিগ্রাফি করছেন তিনি।
পুরস্কার ও মনোনয়ন
জাতীয় চলচ্চিত্র পুরস্কার
গ্রেফতার
নারী পাচারকারী চক্রের সঙ্গে জড়িত থাকার অভিযোগে ২০২০ সালের ১০ সেপ্টেম্বর বাংলাদেশ পুলিশের অপরাধ তদন্ত বিভাগ ইভান সোহাগকে  ঢাকার নিকেতন থেকে গ্রেফতার করে। পুলিশ জানায় সোহাগ ও তার সহযোগীরা দুবাইসহ মধ্যপ্রাচ্যের বিভিন্ন দেশে ড্যান্সবারে চাকরি দেওয়ার কথা বলে নারী পাচারে যুক্ত ছিলেন। ঢাকার  লালবাগ থানায় মানবপাচার আইনে দায়ের হওয়ায় মামলায় ইভানকে  ১২ সেপ্টেম্বর তাকে আদালতে হাজির করা হলে  ঢাকা ম্যাট্রোপলিটন ম্যাজিস্ট্রেট আদলতের বিচারক বেগম ইয়াসমিন আরা  কারাগারে পাঠানোর নির্দেশ দেন।
বাহাওয়ালপুর রাজ্য
বাহাওয়ালপুর ব্রিটিশ ভারত ও পরবর্তীতে পাকিস্তানের একটি দেশীয় রাজ্য। ১৮০২ থেকে ১৯৫৫ সাল পর্যন্ত এই রাজ্য টিকে ছিল। রাজ্যটি ছিল পাঞ্জাব স্টেটস এজেন্সির অংশ। ১৯৪১ সালে রাজ্যের আয়তন ছিল ৪৫,৯১১ বর্গকিমি (১৪,৪৯৪ বর্গমাইল) এবং জনসংখ্যা ছিল ১৩,৪১,২০৯। বাহাওয়ালপুর শহর ছিল রাজ্যের রাজধানী।
ইতিহাস
১৮৩৩ সালে বাহাওয়ালপুরের সাথে প্রথম সন্ধি আলোচনায় আসে। এর ফলে নবাবের স্বাধীনতা সুরক্ষিত হয়। প্রথম ইঙ্গ-আফগান যুদ্ধের সময় নবাব ব্রিটিশদেরকে রসদ সরবরাহ এবং সেনা যাতায়াতের অনুমতি প্রদান করেছিলেন। মুলতানের বিরুদ্ধে অভিযানের সময় তিনি সক্রিয়ভাবে সহায়তা করেছিলেন। এর ফলে তাকে সাবজালকোট ও ভুং জেলা এবং আজীবনের জন্য এক লাখের পেনসন প্রদান করা হয়। তার মৃত্যুর পর উত্তরাধিকার নিয়ে দ্বন্দ্ব দেখা দেয়। তিনি তার জ্যেষ্ঠ পুত্রের বদলে তৃতীয় পুত্রকে উত্তরসূরি মনোনীত করে যান। কিন্তু জ্যেষ্ঠ পুত্র পরে নতুন শাসককে পদচ্যুত করে। তিনি ব্রিটিশ অঞ্চলে আশ্রয় নেন এবং বাহাওয়ালপুরের রাজস্ব থেকে পেনসন ভোগ করতে থাকেন। পরে তিনি সিংহাসন দাবি করায় লাহোর দুর্গে বন্দী হন এবং ১৮৬২ সালে বন্দী অবস্থায় মারা যান।
দাদ
দাদ (Dermatophytosis) একটি সংক্রামক চর্মরোগ। তবে "Ringworm" ও "Tinea" নামেও পরিচিত। তবে এর কারণ কোন "worm" বা ক্রিমি নয়। এর কারণ ত্বকের উপরের দিকে (superficially) ছত্রাক সংক্রমণ।
বাহাওয়ালপুর রাজ্য
ইতিহাস
দিল্লির বাহাওয়ালপুর হাউসে বর্তমানে ন্যাশনাল স্কুল অব ড্রামা অবস্থিত।
দাদ
দাদের ছত্রাক
তিনরকম :
সংক্রমিত অঙ্গ
শরীরের যেকোন অঙ্গের চামড়ায় হতে পারে। মাথায় চিরুণী দ্বারা ও পায়ে পুরোন মোজা দ্বারা সংক্রমিত হতে পারে।
বাহাওয়ালপুর রাজ্য
পাকিস্তানের স্বাধীনতা
রাজ্যের সংখ্যাগরিষ্ঠ মুসলিম জনগণ পাকিস্তান আন্দোলনের সমর্থক ছিল। পাকিস্তানের স্বাধীনতার পর সংখ্যালঘু হিন্দু ও শিখরা ভারতে চলে যায় এবং ভারত থেকে মুসলিমরা বাহাওয়ালপুর আসে। স্বাধীনতার পর নবাব পঞ্চম সাদিক মুহাম্মদ খান পাকিস্তান সরকারকে উদারভাবে সহায়তা করেন। তিনি ৭ কোটি রুপি সরকারকে দান করেন এবং এক মাস সকল সরকারি বিভাগের বেতন রাজকোষ থেকে প্রদান করা হয়। পাঞ্জাব বিশ্ববিদ্যালয়, কিং এডওয়ার্ড মেডিকেল কলেজ এবং লাহোরের এটকিনসন কলেজের মসজিদকে তিনি তার ব্যক্তিগত সম্পত্তি দান করে দেন। ব্রিটিশদের ভারত ত্যাগের সময় দেশীয় রাজ্যগুলিকে ভারত বা পাকিস্তানের সাথে যোগ দেয়ার স্বাধীনতা দেয়া হয়েছিল এবং ১৯৪৭ সালের ৫ অক্টোবর নবাব ও পাকিস্তান সরকারের স্বাক্ষরিত চুক্তি অনুযায়ী বাহাওয়ালপুর পাকিস্তানে যোগ দেয়। বাহাওয়ালপুর ছিল পাকিস্তানে যোগ দেয়া প্রথম দেশীয় রাজ্য। নবাবের সাথে মুহাম্মদ আলি জিন্নাহর ঘনিষ্ঠ বন্ধুত্ব ছিল। ১৯৪৭ সালে ভারত থেকে আসা উদ্বাস্তুদের সহায়তার জন্য ফান্ড গঠন করা হয়। উদ্বাস্তুদের পুনর্বাসনের জন্য বাহাওয়ালপুর রাজ্যের অবদান মুহাম্মদ আলি জিন্নাহ স্বীকার করেছিলেন।
দাদ
সংক্রমন
সাধারণত ঘামে ভেজা শরীর, অপরিষ্কার-অপরিচ্ছন্ন শরীর, দীর্ঘ সময় ভেজা থাকে এমন শরীর, ত্বকে ক্ষত আছে এমন শরীর এই ছত্রাকগুলোর স্পোর (বা, হাইফা) দ্বারা আক্রান্ত হয়। এই ছত্রাকগুলোর সুপ্তিকাল ৩ থেকে ৫ দিন।
বাহাওয়ালপুর রাজ্য
পাকিস্তানের স্বাধীনতা
১৯৫৩ সালে ইরাকের বাদশাহ দ্বিতীয় ফয়সাল ও ব্রিটেনের রাণী দ্বিতীয় এলিজাবেথের অভিষেক অনুষ্ঠানে নবাব পাকিস্তানের প্রতিনিধিত্ব করেছেন। ১৯৫৫ সালে স্বাক্ষরিত চুক্তি অনুযায়ী বাহাওয়ালপুর পশ্চিম পাকিস্তান প্রদেশের অংশ হয় এবং নবাব বার্ষিক ৩২ লাখ রুপি ভাতা লাভ করতে থাকেন। পাশাপাশি নবাব উপাধি, দেশে ও দেশের বাইরে পূর্বের প্রটোকল বজায় থাকে। ১৯৬৬ সালের মে মাসে নবাব সাদিক লন্ডনে মারা যান। তাকে দেরাওয়ার দুর্গে পারিবারিক কবরস্থানে দাফন করা হয়। তার জ্যেষ্ঠ পুত্র হাজি মুহাম্মদ আব্বাস খান আব্বাসি বাহাদুর এরপর নবাব হন। তার ভ্রাতুষ্পুত্র সালাহউদ্দিন মুহাম্মদ খান বর্তমান নবাব।
দাদ
বিস্তার
এটি সংক্রামক রোগ। অতিসহজেই রোগী থেকে সুস্থ দেহে বিস্তার লাভ করতে পারে। রোগীর চিরুনি, তোয়ালে, বিছানা ইত্যাদি ব্যবহার করলে এ রোগে আক্রান্ত হবার সম্ভবনা থাকে। তবে রোগাক্রান্ত পোষা বিড়ালের মাধ্যমে এটি বেশি ছড়ায়।
বাহাওয়ালপুর রাজ্য
জনসংখ্যা
১৯৪১ সালে বাহাওয়ালপুরের জনসংখ্যা ছিল ১৩,৪১,২০৯। এর মধ্যে ৭,৩৭,৪৭৪ জন পুরুষ (৫৪.৯৮%) এবং ৬,০৩,৭৩৫ জন নারী (৪৫.০২%)। ১৯০১ সালে রাজ্যের শিক্ষার হার ছিল ২.৮%।
দাদ
নিরাময়
সাধারণতঃ- ছত্রাকঘাতী (Antifungal) ক্রিমে কাজ হয়। মাথা বা নখে হলে খাবার জন্য বড়ি দেওয়ারও দরকার পড়তে পারে।
বাহাওয়ালপুর রাজ্য
জনসংখ্যা
রাজ্যের সংখ্যাগরিষ্ঠ জনগণ মুসলিম। ১৯৪১ সালের আদমশুমারি অনুযায়ী ৯১% জনগণ মুসলিম এবং হিন্দুদের সংখ্যা ১,৯০,০০০ (৫.৯%) এবং শিখদের সংখ্যা ৫০,০০০ (১.৯%)। অধিকাংশ মুসলিম ও হিন্দু বাহাওয়ালপুরের স্থানীয় অধিবাসী হলেও পাঞ্জাবের অন্যান্য অঞ্চল থেকে অনেকেই এখানে এসে বসতি স্থাপন করেছেন।
দাদ
নিরাময়
قوباء حلقية Tinya Dermatophytose Dermatophytosis Dermatofitosis Dermatophytose दाद Kurap Dermatofitosi 白癬 Ringworm (schimmel) Grzybica woszczynowa กลาก Buni 癬
বাহাওয়ালপুর রাজ্য
শাসক
বাহাওয়ালপুরের শাসকরা ছিলেন আব্বাসীয় যারা শিকারপুর এবং সুক্কুর থেকে এসে বাহওয়ালপুর রাজ্য অঞ্চলগুলি দখল করেছিলেন।  তারা ১৭৪০ সাল নাগাদ তারা আমির উপাধি গ্রহণ করেছিল, তারপর উপাধিটি নবাব আমিরের পরিবর্তিত হয়।  যদিও ১৯৫৫ সালে পাকিস্তান সরকার এই উপাধিটি বিলুপ্ত করে দিয়েছিল, বাহাউলপুর হাউসের বর্তমান প্রধানকে (সালাহউদ্দিন মুহাম্মদ খানকে) আমির হিসাবে উল্লেখ করা হয়।  ১৯৪২ সাল থেকে নবাবদেরকে একজন প্রধানমন্ত্রী সহায়তা করতো।
বিংশ শতাব্দীর পরে, পঞ্চম সাদেক মুহাম্মদ খান ১৯০৭-১৯৬৬ সাল পর্যন্ত নবাব এবং পরে বাহওয়ালপুর রাজ্যের আমির ছিলেন।  তিনি পিতার মৃত্যুর পরে যখন মাত্র তিন বছর বয়সে  নবাব হন।  ১৯৫৫ সালে তিনি পাকিস্তানের গভর্নর জেনারেল মালিক গোলাম মুহাম্মদের সাথে একটি চুক্তি স্বাক্ষর করেন, যার অধীনে বাহওয়ালপুর পশ্চিম পাকিস্তান প্রদেশের অন্তর্ভুক্ত হয়, ১৯৫৫ সালের ১৪ ই অক্টোবর থেকে  বার্ষিক ৩২ লক্ষ টাকা প্রাইভেট পার্স পেতেন এবং  তার আমির উপাধি বজায় ছিল।  রাজপরিবারের বর্তমান সময়ের অন্যান্য সদস্যদের মধ্যে রয়েছে: নবাব মুহাম্মদ আব্বাস খান আব্বাসি বাহাদুর;  নবাব সালাহউদ্দিন আহমেদ আব্বাসি (উর্দু: نواب صلاح الدین عباسی) যিনি পাকিস্তানের সংসদ সদস্য।  তিনি পঞ্চম সাদেক মোহাম্মদ খানে নাতিও ছিলেন, যিনি  বাহওয়ালপুরের রাজপরিবারের সর্বশেষ শাসক নবাব ছিলেন।    প্রিন্স মুহাম্মদ বাহাওয়াল (যিনি লাহোরের আইচিসন কলেজে পড়াশোনা করেছেন, এবং কিংস কলেজ লন্ডন থেকে আন্তর্জাতিক রাজনৈতিক অর্থনীতিতে স্নাতক করেন এবং পিটিআইতে যোগ দিয়েছেন), যুবরাজ আব্বাস খান আব্বাসি, প্রিন্স আলী শাহবাজ (যিনি সুইজারল্যান্ড, দুবাই ও জর্জেটাউন বিশ্ববিদ্যালয়ে পড়াশোনা করেছেন),  যুবরাজ ফালাহউদ্দিন আব্বাসী (যিনি লন্ডনে ক্যান্সারে আক্রান্ত হয়ে ২০১৬ সালের এপ্রিল মাসে মারা গিয়েছেন), বাহাওয়ালপুরের বেগম শাহজাদী আনিজা সাহের।
মার্সেল হালস্টেনবার্গ
মার্সেল হালস্টেনবার্গ (Marcel Halstenberg; জন্ম: ২৭ সেপ্টেম্বর ১৯৯১) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব আরবি লাইপৎসিশ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১৭ সালে, হালস্টেনবার্গ জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৮ ম্যাচে ১টি গোল করেছেন। ব্যক্তিগতভাবে, হালস্টেনবার্গ বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে বুন্দেসলিগার মৌসুম সেরা দলে অন্তর্ভুক্তি অন্যতম।
প্রারম্ভিক জীবন
মার্সেল হালস্টেনবার্গ ১৯৯১ সালের ২৭শে সেপ্টেম্বর তারিখে জার্মানির লাৎসেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইন্দোনেশিয়া-সুদান সম্পর্ক
ইন্দোনেশিয়া-সুদান সম্পর্ক ইন্দোনেশিয়া এবং সুদান এর মাঝে বিদ্যমান, দ্বিপাক্ষিক কূটনৈতিক সম্পর্ককে নির্দেশ করে। পাশাপাশি তাদের মধ্যকার বিদ্যমান বর্তমান এবং ঐতিহাসিক সম্পর্ককেও নির্দেশ করে। ইন্দোনেশিয়ার রাজধানী জাকার্তায় সুদানের একটি স্থায়ী দূতাবাস রয়েছে। অন্যদিকে সুদানের রাজধানী খার্তুম এ ইন্দোনেশিয়ার একটি স্থায়ী দূতাবাস রয়েছে। উভয় রাষ্ট্রই মুসলিমপ্রধান রাষ্ট্র এবং উভয় রাষ্ট্রই অর্গানাইজেশন অব ইসলামিক কোঅপারেশন (ওআইসি) এর সদস্য।
ইতিহাস
১৯৫৫ সালে ইন্দোনেশিয়ার বান্দুং -এ অনুষ্ঠিত এশিয়ান-আফ্রিকান সম্মেলনে সুদানের একটি প্রতিনিধিদল অংশগ্রহণ করে। যদিও সেই সময় সুদান ব্রিটিশ-মিশর শাসনে অধীনে ছিল। তবে সে সময়, ইন্দোনেশিয়া সুদানকে, মিশরের থেকে একটি স্বতন্ত্র রাষ্ট্র হিসেবে বিবেচনা করে সুদানের স্বতন্ত্রতার প্রতি সমর্থন জানায়।